અમરેલી પંથકમાંથી પસાર થતી શેત્રુંજી નદીમાંથી રેતી ઉપાડવા સામે હાઈકોર્ટનો મનાઈ હુકમ હોવાથી રેતી ચોરી કરતાં 4 શખ્‍સોની 3 ટ્રેકટર સાથે સ્‍પેશ્‍યલ ઓપરેશન ગૃપે અટકાયત કરી છે. શેત્રુંજી નદીમાં એશિયાટીક ગૌરવ ગણાતાં સિંહોનો વસવાટ હોવાથી જાહેર હિતની અરજીને લઈને હાઈકોર્ટે રેતી ઉપાડવા સામે મનાઈ હુકમ આપેલ હોવા છતાં પણ રોકડીયાપરાનાં મનોજભાઈ ડાંગર, ફતેપુરનાં ગુણો રાણાવાડીયા, રાજુ ઉર્ફે ભગત રાઠોડ અને બાવકુ જાદવ નામનાં 4 શખ્‍સોની 3 ટ્રેકટર સાથે અટકાયત કરીને રેતી, 3 ટ્રેકટર મળી કુલ રૂપિયા 10 લાખ ઉપરાંતનો મુદામાલ કબ્‍જે કરવામાં આવેલ છે. અને નાશી છુટેલ મગનભાઈ વાળાની શોધખોળ તાલુકા પોલીસે શરૂ કરેલ છે.